EkBass/fiwiki-20250220-pages-articles huggingface dataset:
Kivu

Kivu on alue Itä-Afrikan hautavajoamassa sijaitsevan Kivujärven ympärillä. Alue jakaantuu järven länsirannan Kongon demokraattisen tasavallan ja itärannan Ruandan kesken. Kongon demokraattisessa tasavallassa Kivun alue oli aiemmin yhtenäinen hallintoalue (region), jonka pääkaupunki oli Bukavu. Alue on jaettu 1986 Pohjois-Kivun, Etelä-Kivun ja Manieman maakuntiin (province). == Katso myös == * Kivun konflikti Luokka:Kongon demokraattisen tasavallan maantiede Luokka:Ruandan maantiede
Nonit

Nonit (Morinda) on kasvisuku matarakasvien heimossa. Siihen kuuluu 43 tropiikissa esiintyvää lajia. Tunnetuin laji noni on Aasiassa ja Australiassa alkuperäisenä kasvava puu, joka on tunnettu viljelykasvina, ravinto-, lääke- ja värikasvina. == Nonilajeja == Sukuun sisältyy kolme suomeksi nimettyä kasvia: * tansaniannoni (Morinda asteroscepa) * noni eli hedelmänoni (Morinda citrifolia) * mulperinoni (Morinda royoc) == Lähteet == == Aiheesta muualla == * Suomen Lajitietokeskus: Nonit – Morinda * Finto: Kassu – Kasvien suomenkieliset nimet: Nonit (Morinda) Luokka:Matarakasvit
Muurahaispallot

Muurahaispallot (Myrmecodia) on kasvisuku matarakasvien heimossa. Siihen kuuluu 26 lajia. Muurahaispallojen ekologia on poikkeuksellinen. Ne ovat puiden epifyytteinä kasvavia muurahaiskasveja (myrmekofyyttejä), joilla on mutualistinen suhde (symbioottinen laajassa merkityksessä) puissa elävien muurahaisyhdyskuntien kanssa. Muurahaispallon varren turvonnut mukulamainen tyviosa on sisältä käytävien täyttämä ja houkuttelee muurahaiset pesimään kasvin sisällä. Varren piikkinen rakenne suojaa muurahaisia vihollisilta. Vastineeksi kasvi saa tarvitsemansa ravinteet muurahaisten kuljettamasta orgaanisesta aineksesta ja muurahaispesän jätteistä. Yhtä muurahaispallolajia, muurahaispalloa (Myrmecodia echinata, syn. M. tuberosa) viljellään huonekasvina. == Lähteet == == Aiheesta muualla == * Finto: Kassu – Kasvien suomenkieliset nimet: Myrmecodia Luokka:Matarakasvit
Fredrik IV (täsmennyssivu)

Fredrik IV voi tarkoittaa seuraavia hallitsijoita: *Fredrik IV (1382–1439), Itävallan herttua *Fredrik IV, Napolin kuningas Fredrik I:n (1452–1504) hallitsijanimi Sisilian kuninkaana *Fredrik IV, keisari Fredrik III:n (1415–1493) hallitsijanimi Saksan kuninkaana *Fredrik IV (1574–1610), Pfalzin vaaliruhtinas *Fredrik IV (1671–1702), Holstein-Gottorpin herttua *Fredrik IV (1670–1731), Tanskan kuningas
Out from Out Where

Out from Out Where on brasilialaisen muusikon Amon Tobinin neljäs julkaisu Ninja Tune -levy-yhtiöllä. Useat albumin kappaleista liukuvat yhdessä, luoden albumille jatkuvan tunnelman. Kappaleille ”Verbal” ja ”Proper Hoodidge” tehtiin videoleikkeet. ”Verbalin” videon ohjasi Alex Rutterford ja ”Proper Hoodidgen” videon Corine Stübi. CD-levy sisältää parannellun version ”Verbal”-kappaleesta. Kappale ”Mighty Micro People” esiintyy videopelissä Need for Speed: Undercover, elokuvassa What the Bleep Do We Know!? sekä iOS-pelissä Eliminate Pro. Vuonna 2010 albumille myönnettiin kultasertifikaatti Independent Music Companies Associationin toimesta, joka merkitsee vähintään 100 000 myytyä kappaletta ympäri Eurooppaa. ==Kappaleet== # Back from Space – 4.52 # Verbal (feat. MC Decimal R.) – 3.55 # Chronic Tronic – 6.07 # Searchers – 5.45 # Hey Blondie – 4.31 # Rosies – 5.22 # Cosmo Retro Intro Outro – 4.07 # Triple Science – 4.58 # El Wraith – 5.59 # Proper Hoodidge – 5.26 # Mighty Micro People – 5.48 ==Arvostelut== *AllMusic: *Almost Cool: 7.25 *Pitchfork: 8.5 *ShakingThrough.net: 4.3 ==Lähteet== Luokka:Amon Tobinin albumit Luokka:Vuoden 2002 albumit
Yrjö Parrakas

Yrjö Parrakas tai Yrjö Rikas (, Georg der Reiche; 27. elokuuta 1471 Meissen – 17. huhtikuuta 1539 Dresden)Elisabeth Werl: Georg der Bärtige (oder der Reiche) Neue Deutsche Biographie (1964), Deutsche Biographie. Viitattu 26.9.2017.George (The Bearded) of Saxony New Catholic Encyclopedia (2003), Encyclopedia.com. Viitattu 26.9.2017. oli Saksin herttua ja Meissenin rajakreivi vuosina 1500–1539. Hänet muistetaan Martti Lutherin ja uskonpuhdistuksen vastustajana. Yrjö Parrakkaan isä oli Albrekt Rohkea, joka sai vuoden 1485 Saksin jaossa Meissenin alueen ja herttuan arvon. Yrjöstä koulutettiin aluksi kirkonmiestä, mutta isoveljensä kuoltua hänet nimitettiinkin vuonna 1488 vain 17-vuotiaana herttuakunnan käskynhaltijaksi Albrektin ollessa sotaretkellä. Vuonna 1500 isänsä seuraajaksi tullut Yrjö vaihtoi viisi vuotta myöhemmin Freibergin ja Wolkensteinin nuoremman veljensä Henrikin perimään Friisinmaan käskynhaltijuuteen, jonka hän tosin myi vuonna 1515 Burgundin herttua Kaarlelle 100 000 floriinilla päästäkseen eroon kapinoivasta alueesta.Nordisk familjebok (1908), s. 999 Runeberg.org. Viitattu 25.9.2017. Yrjö kannatti katolisen kirkon uudistamista ja suhtautui aluksi myötämielisesti reformaattorien aloitteisiin. Hän järjesti vuoden 1519 Leipzigin disputaation ja yhtyi vuoden 1521 Wormsin valtiopävillä esitettyihin valituksiin kirkon anekaupasta ja annaateista. Martti Lutherin ajauduttua avoimeen konfliktiin kirkon kanssa Yrjöstä tuli kuitenkin yksi Lutherin näkyvimpiä vastustajia Saksassa. Hän pyrki kaikin keinoin estämään luterilaisuuden leviämisen omassa valtakunnassaan, turvautuen sensuuriin ja karkotuksiin. Samaan aikaan hänen serkkunsa vaaliruhtinas Fredrik Viisas oli Lutherin tärkein suojelija ja myös hänen veljensä Henrik asettui uskonpuhdistajien puolelle. Kun Luther käänsi Raamatun saksaksi, Yrjö määräsi sihteerinsä Hieronymus Emserin tekemään kilpailevan saksannoksen, johon hän itse kirjoitti esipuheen. Yrjön johdolla Saksan katoliset ruhtinaat muodostivat vuonna 1525 niin sanotun Dessaun liiton. Yrjö Parrakas sai liikanimensä siitä, että jäätyään leskeksi vuonna 1534 hän lopetti partansa leikkaamisen. Hänen puolisonsa oli Puolan prinsessa Barbara, kuningas Kasimir IV:n tytär. Heidän poikansa kuolivat ennen isäänsä, joten kruunu periytyi Yrjön veljelle Henrikille. ==Lähteet== ==Aiheesta muualla== Luokka:Saksin hallitsijat Luokka:Vuonna 1471 syntyneet Luokka:Vuonna 1539 kuolleet
Kiprusoff

Kiprusoff on sukunimi, joka on muun muassa seuraavilla suomalaisilla henkilöillä: *Jarmo Kiprusoff (1951–2024), jääkiekkomaalivahti, Marko ja Miikka Kiprusoffin isä *Marko Kiprusoff (s. 1972), jääkiekkoilija *Miikka Kiprusoff (s. 1976), jääkiekkomaalivahti.
Elomo

Elomo on sukunimi, joka on muun muassa seuraavilla suomalaisilla henkilöillä: *Miika Elomo (1977–2025), jääkiekkovalmentaja ja entinen jääkiekkoilija *Teemu Elomo (s. 1979), jääkiekkoilija *Tommi Elomo (s. 1981), jääkiekkovalmentajahttp://www.tutohockey.fi/fi/uutisarkisto/elmo-aittola-ja- tommi-elomo-a-nuorten-valmennuskaksikko-vuoteen-2019-asti-try-out-jakso- kauden-2017-2018-joukkueeseen-huhtikuussa ja entinen jääkiekkoilijahttp://www.eliteprospects.com/player.php?player=148172 == Lähteet ==
Bjørg Vik

Bjørg Vik (11. syyskuuta 1935 Oslo, NorjaPorsgrunn folkebibliotek – 7. tammikuuta 2018Forfatter Bjørg Vik er død ) oli norjalainen kirjailija ja näytelmäkirjailija. Bjørg opiskeli Journalistakademietissa ja työskenteli Porsgrunns Dagbladissa. Hänen esikoisteoksensa on 1963 ilmestynyt novellikokoelma Søndag eftermiddag. Hän oli Norsk Forfattersentrumin ja Pressens Faglige Utvalgin jäsen. 1960- ja 1970-luvulla Vikin teoksissa oli feministinen sävy, ja 1973 hän oli perustamassa aikakauskirja Sireneä. Vikin teoksia on käännetty yli 30 kielelle, ja hän on ollut kolme kertaa Pohjoismaiden neuvoston kirjallisuuspalkinnon ehdokkaana.«50 år siden hun debuterte», NRK 1.11.2013 Vikiltä on suomennettu kuunnelma Tyttäret (Døtre, suom. Annika Idström, Yleisradio 1981). ==Palkinnot ja tunnustukset== * Aschehougprisen 1974Vik, Björg, Kirjasampo, viitattu * Bokhandlarprisen 1988 *Riksmålsforbundets litteraturpris 1972 *Kritikerprisen 1979, teoksesta En håndfull lengsel *Cappelenprisen 1982 *Dobloug-palkinto 1987 *Bokhandlarprisen 1988, teoksesta Store nøkler, små rom *Ibsenprisen 1992, teoksesta Reisen til Venezia *Amalie Skram -palkinto 1996 ==Teokset== *Søndag ettermiddag – novellikokoelma 1963 *Nødrop fra en myk sofa – novellikokoelma 1966 *Ferie – radioteater 1967 *Det grådige hjerte – novellikokoelma 1968 *Gråt, elskede mann – romaani 1979 *Kvinneakvariet – novellikokoelma 1972 *To akter for fem kvinner – näytelmä 1974 *Hurra, det ble en pike – näytelmä 1974 *Fortellinger om frihet – novellikokoelma 1975 *Gutten som sådde tiøringer – lastenkirja 1976 *Sorgenfri: fem bilder om kjærlighet – näytelmä 1978 *En håndfull lengsel – novellikokoelma 1979 *Det trassige håp 1981 *Snart er det høst – novellikokoelma 1982 *Fribillett til Soria Moria – näytelmä 1984 *En gjenglemt petunia – novellikokoelma 1985 *Jørgen Bombasta – lastenkirja 1987 *Små nøkler, store rom – romaani 1988 *Vinterhagen – näytelmä 1990 *Poplene på St. Hanshaugen – romaani 1991 *Reisen til Venezia – näytelmä 1992 *Den lange veien til et annet menneske – novellikokoelma 1993 *Elsi Lund – romaani 1994 *Gatenes magi – kansankertomuksia 1996 *Roser i et sprukket krus – romaani 1998 *Alt kvinner tilgir – näytelmä 1999 *Salong Saratustra – näytelmä 2001 *Forholdene tatt i betraktning – novellikokoelma 2002 *Søndag ettermiddag – näytelmä 2003 *Sensommer – valikoima novelleja 2005 ==Lähteet== ==Aiheesta muualla== * Bjørg Vik , Norske Dramatikeres Forbund * Bjørg Vik , Cappelen Forlag * Bjørg Vik , Cappelen Publisher * Bjørg Vik, NRK Forfatter * Bjørg Vik, Dagbladet Forfatter * Bjørg Vik, Aftenposten Alex Luokka:Vuonna 1935 syntyneet Luokka:Vuonna 2018 kuolleet Luokka:Norjalaiset kirjailijat
NBA-kausi 2017–2018

NBA-kausi 2017–2018 oli NBA-koripallosarjan 72. kausi. Runkosarja alkoi 17. lokakuuta 2017 ja päättyi 11. huhtikuuta 2018, jonka jälkeen käynnistyivät pudotuspelit. Golden State Warriors voitti toisen peräkkäisen mestaruutensa voitettuaan neljättä kertaa peräkkäin loppuotteluissa kohtaamansa Cleveland Cavaliersin 4–0-otteluvoitoin. ==Tapahtumia== * Suomen Lauri Markkanen varattiin kesän varaustilaisuudessa seitsemäntenä, mikä on kaikkien aikojen pienin suomalaispelaajan varausnumero. Markkasen varasi Minnesota Timberwolves, mutta hänet kaupattiin varaustilaisuuden aikana Chicago Bullsiin. Markkanen pelasi ennätysmäisen tulokaskauden ollen muun muassa historian nopeimmin 100 kolmen pisteen koria heittänyt tulokaspelaaja. * Russell Westbrookista tuli NBA-historian ensimmäinen useammalla kaudella ja peräkkäisellä kaudella tripla-tuplan keskiarvoihin yltänyt pelaaja.https://www.cbssports.com/nba/news/russell-westbrook-becomes-first- nba-player-to-average-triple-double-in-consecutive-seasons/ ==Runkosarja== ===Divisioonat=== Itäinen konferenssi Atlanttinen divisioona Keskinen divisioona Kaakkoinen divisioona Läntinen konferenssi Luoteinen divisioona Tyynenmeren divisioona Lounainen divisioona ===Konferenssit=== Itäinen konferenssi Läntinen konferenssi ===Sijoituksen määrittäminen tasatilanteessa=== Tasatilanteessa olevien joukkueiden järjestys sarjataulukossa määritetään seuraavasti: # Keskinäisten ottelujen voittoprosentti; # Divisioonan johtaja; # Voittoprosentti saman divisioonan joukkueita vastaan; # Voittoprosentti saman konferenssin joukkueita vastaan; # Voittoprosentti saman konferenssin pudotuspeleihin selvinneitä joukkueita vastaan; # Voittoprosentti toisen konferenssin pudotuspeleihin selvinneitä joukkueita vastaan; # Korit kaikissa otteluissa. ===Pelaajatilastot=== ==Pudotuspelit== * divisioonan voittaja lihavoitu ottelusarjan voittaja kursivoitu joukkue, jolla kotikenttäetu ==Palkitut pelaajat== ==Lähteet== ==Aiheesta muualla== * Virallinen sivusto Luokka:NBA-kaudet Luokka:Koripallosarjojen kausi 2017–2018/2018
Sudet

Sudet voi tarkoittaa seuraavia: * sudet, koirat (Canis), koiraeläinsuku; erityisesti ** susi (Canis lupus), petoeläin * Sudet, kouvolalainen urheiluseura, johon kuuluvat: ** Sudet, jalkapalloseura ** Sudet, jääpalloseura * Wiipurin Sudet, lappeenrantalainen jääpalloseura * Sudet, SIG- yhtyeen albumi vuodelta 1982
Westeri

Westeri on Tampereelle Tesomajärven kaupunginosaan keväällä 2018 valmistunut liikekeskus. Pääliikkeenä toimii K-Supermarket Westeri, jonka yhteydessä palvelevat Postin ja Matkahuollon pisteet. Kauppakeskuksen muita liikkeitä ovat Alko, Kotipizza, Linkosuon kahvila (suljettu 2021), Pizza Hut, Subway, Tesoman apteekki, Instrumentarium, Tokmanni, 24 Pesula ja sushiravintola Asahi Sushi. Westerin tiloissa toimii myös Tampereen kaupungin hyvinvointikeskus, johon sisältyvät Tesoman kirjasto, Tesoman nuorisokeskus, hammashoitola, neuvola ja terveysasema sekä Fimlab. ==Lähteet== Luokka:Tesomajärvi Luokka:Tampereen kauppa- ja ostoskeskukset
QF 2 naulan Mk II

QF 2 naulan Mk II oli Vickersin valmistama 40 millimetrin nestejäähdytteinen Vickers-Maxim mekanismilla varustettu ilmatorjuntatykki, jonka piipun pituus oli 39 kaliiperia. Ase oli lähinnä suurennettu versio Vickersin QF 1 naulan Maxim tykistä.Friedman 2011 s. 119-120 Britannian kuninkaallinen laivasto tilasi vuonna 1915 risteilijöille ja sitä pienemmille aluksille soveltuvan ilmatorjunta-aseen. Alun perin aseessa käytettiin käsisyöttöisiä 35-ammuksen kankaiseen vyöhön ladattuja ammuksia, mikä myöhemmin korvattin metallilinkeistä koostuvilla vöillä. Skaalaus jätti sulkujärjestelmän mekaniikan heikohkoksi ja vikaherkäksi. Tykkejä valmistettiin noin 7 000 kappaletta ja sitä käytettiin keisarillisen Japanin laivastossa nimellä 40 mm/62 "HI" Shiki. Lisäksi ase oli käytössä Italian kuninkaallisessa laivastossa ja Suomen laivastossaKiiskinen & Wahlman 2003 s.41-42. == Lähteet == * * === Viitteet === Luokka:Laivatykit
Birkdalen rautatieasema

Birkdalen rautatieasema on rautatieasema Birkdalen lähiössä Southportissa, Merseysidessa. Se sijaitsee Merseyrailin Northern Linen varrella. Asema avattiin vuonna 1851. Se sai uudeksi nimekseen Birkdale Park huhtikuussa 1854, mutta alkuperäiseen nimeen palattiin huhtikuussa 1865. Asemaa käytti hieman yli 1,05 miljoonaa matkustajaa kaudella 2017–2018. == Lähteet == * === Viitteet === Luokka:Merseysiden rautatieliikennepaikat
Greenled

Greenled Oy on suomalainen valaisimia valmistava ja toimittava yritys. Greenledin toiminta-alueena on koko Suomi. Valaisimet valmistetaan Kempeleen tehtaalla ja lisäksi yhtiöllä on toimipaikat Vantaalla ja Tampereella. Tytäryhtiöt Greenled GmbH sijaitsee Speyerissa, Saksassa sekä Greenled Ab Trollhättanissa, Ruotsissa. == Lähteet == == Aiheesta muualla == * Greenledin kotisivut * Greenled GmbHn kotisivut * Greenled Abn kotisivut Luokka:Suomalaiset elektroniikkayhtiöt
3-kinuklidinoli

3-kinuklidinoli (C7H13NO) on heterosyklisiin alkoholeihin kuuluva orgaaninen yhdiste. Yhdistettä voidaan käyttää muun muassa lääkeaineiden valmistukseen ja katalyyttinä orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa 3-kinuklidinoli on väritöntä kiteistä ainetta. Se liukenee hyvin veteen ja polaarisiin orgaanisiin liuottimiin kuten etanoliin. Asetoniin ja bentseeniin 3-kinuklidinoli liukenee heikommin. 3-kinuklidinolilla on verenpainetta alentavia ominaisuuksia. 3-kinuklidinoli on kiraalinen yhdiste ja sillä on R- ja S-enantiomeerit.Ellen M. Leahy & Yu Cheng & Pauline Chiu: 3-Quinuclidinol, e-EROS Encyclopedia of Reagents for Organic Synthesis, John Wiley & Sons, New York, 2016. Teoksen verkkoversio Viitattu 26.9.2017 3-kinuklidinolin valmistus perustuu 3-kinuklidinonin pelkistämiseen. Yleensä pelkistys suoritetaan vedyttämällä, ja tämän jälkeen enantiomeerit erotetaan resoluutiolla. On kehitetty myös stereospesifisiä vedytysmenetelmiä. Tämän lisäksi pelkistykseen on tutkittu bioteknillisiä menetelmiä käyttäen hyödyksi mikrobien ketoreduktaasientsyymejä. 3-kinuklidinolia voidaan käyttää lääkeaineiden kuten revatropaatin, sevimeliinin ja talsaklidiinin valmistamiseen. Lisäksi siitä voidaan valmistaa kemiallisena aseena käytettyä 3-kinuklidinyylibentsilaattia. Orgaanisen kemian synteeseissä yhdistettä voidaan käyttää Baylis–Hillman-reaktion katalyyttinä, estereiden synteesissä ja eräiden aldehydien hapetuksissa. ==Lähteet== Luokka:Alkoholit Luokka:Heterosykliset yhdisteet
QF 2 naulan Mk VIII

QF 2 naulan Mk VIII oli Britannian kuninkaallisen laivaston 40 millimetrin ilmatorjuntatykki. Laivasto havaitsi nopeasti ampuvan moniputkisen lähitorjunta-aseen tarpeen. Aseen suunnittelu alkoi vuonna 1923 ja se pohjautui edeltäneeseen QF 2 naulan Mk II -tykkiin. Etuna työssä oli se, että ensimmäisen maailmansodan aikaisissa varastoissa oli runsaasti 2 naulan tykin ammuksia. Rahoituksen puutteiden vuoksi suunnitellut aseet saatiin käyttöön vasta 1930-luvulla. Ensimmäiset asennukset olivat 11,8 - 17,35 tonnia. Kahdeksanputkiset Mark V ja Mark VI asennukset soveltuivat risteilijöihin ja niitä suurempiin aluksiin. Vuodesta 1935 alkaen toimitettiin neliputkista VII asennusta, joka oli puolet kahdeksanputkisesta asennuksesta. Neliputkinen asennus soveltui hävittäjiin ja niitä suurempiin aluksiin. Moniputkiset asennukset vaativat neljä erilaista asetta ja niitä kutsuttiin lempinimellä Chicago Piano. Yksiputkiset manuaalinen Mark VIII ja sähkötoiminen Mark XVI olivat myös laajalti käytössä. Niitä sijoitettiin pääasiassa keveisiin saattajiin kuten korvetteihin ja rannikkopuolustusaluksiin kuten moottoritykkiveneisiin. Luokka:Laivatykit
Levator

Levator Oy oli Hangossa sijaitseva raskas hitsaava konepaja, joka valmisti nostureita, offshore-rakenteita, tuulivoimaloiden komponentteja sekä muita järeitä teräsrakenteita. Yhtiö työllisti suoraan ja välillisesti yhteensä noin 100 henkilöä. == Historia == Nostureiden ja muiden raskaiden teräsrakenteiden valmistaminen aloitettiin Hangossa vuonna 1969, kun Kone Oy perusti tehtaan Hangon Koppnäsiin. Sittemmin tehdas on kehittänyt toimintaansa ja muuttanut omistajaa ja on tunnettu vuodesta 1994 nimellä Levator Oy. Toimitusjohtajana toimi Petri Metsola. Yhtiön toiminta päättyi konkurssiin vuonna 2018. ==Lähteet== Luokka:Konepajateollisuus Luokka:Hanko Luokka:Hitsaus
Run for Cover (kappale)

Run for Cover on yhdysvaltalaisen rockyhtye The Killersin kappale, joka julkaistiin toisena singlenä yhtyeen viidenneltä albumilta Wonderful Wonderful (2017). Kappale julkaistiin 28. heinäkuuta 2017 digitaalisena latauksena ja suoratoistona ja sen musiikkivideo saman vuoden elokuussa videopalvelu YouTubessa. == Kappaleet == === Digitaalinen lataus === # == Lähteet == Luokka:Vuoden 2017 kappaleet Luokka:The Killersin kappaleet
Kunming Changshuin kansainvälinen lentoasema

Kunming Changshuin kansainvälinen lentoasema on lentoasema Yunnanin maakunnan pääkaupunki Kunmingissa, Kiinassa. Lentoasema sijaitsee Changshuin kylässä, Guandun kaupunkipiirissä, Kunmingissa. Matka Kunmingin keskustaan linnuntietä on noin 25 kilometriä. Vuonna 2016 se oli Kiinan 5. vilkain lentoasema noin 42 miljoonalla matkustajalla. Lucky Airilla oli suunnitelma aloittaa lennot ensin Kunmingista Chengduun ja jatkaa sieltä lyhyen pysähdyksen jälkeen Helsinkiin 17. tammikuuta 2018 lähtien. Lentoreittiä lennetään Airbusin A330-laajarunkokoneilla kahdesti viikossa. Mutta tämä suunnitelma ei ole toteuttunut. Kuva:The top of New Kunming Airport.jpg | Näkymää terminaalin katolta. Kuva:Control Tower of Changshui Airport.jpg | Lennonjohtotorni. == Lähteet == == Aiheesta muualla == * Yunnan Airport Groupin ylläpitämä verkkosivusto Luokka:Kiinan lentoasemat Luokka:Yunnan
Laver Cup

Laver Cup on kansainvälinen tennisturnaus miehille, joka pelataan kovilla sisäkentillä kahden joukkueen − Euroopan ja maailman − välillä. Ensimmäinen turnaus järjestettiin vuonna 2017, ja se on tarkoitus järjestää vuosittain (paitsi olympiavuosina) kaksi viikkoa Yhdysvaltain avointen jälkeen. Kilpailupaikka vaihtuu myös joka vuosi. Turnaus on nimetty australialaisen tennispelaajan Rod Laverin mukaan. Kolme päivää kestävässä turnauksessa pelataan joka päivä kolme kaksinpeliä ja yksi nelinpeli. Ensimmäisenä päivänä voitosta tienaa yhden pisteen, toisena päivänä kaksi pistettä ja viimeisenä päivänä kolme pistettä. Turnaukseen valitaan kuusi huippupelaajaa Euroopasta, jotka pelaavat kuutta vastustajaa vastaan muualta maailmasta. Ensimmäisenä kolmena järjestyskertana joukkueiden kapteeneina toimivat entiset tennispelaajat Björn Borg Ruotsista (Eurooppa) ja John McEnroe Yhdysvalloista (maailma). == Vuoden 2017 turnaus == Turnaus järjestettiin ensimmäisen kerran 22.−24. syyskuuta 2017 Prahassa seuraavilla joukkueilla. {| class="wikitable" Team Europe (Borg) Pelaaja Ranking Rafael Nadal 1 Roger Federer 2 Alexander Zverev 4 Marin Čilić 5 Dominic Thiem 7 Tomáš Berdych 19 == Tulokset == Vuosi Voittaja Pisteet Häviäjä Paikka Sijainti Euroopan kapteeni Maailman kapteeni 2017 Team Europe 15–9 Team World O2 Arena Praha, Tšekki Björn Borg John McEnroe 2018 United Center Chicago, Yhdysvallat Björn Borg John McEnroe == Lähteet == == Aiheesta muualla == * Virallinen sivusto Luokka:Tennisturnaukset
Frederick Lewis Maitland

Frederick Lewis Maitland (7. syyskuuta 1777 – 30. marraskuuta 1839) oli Britannian kuninkaallisen laivaston linjalaiva HMS Bellerophonin päällikkö, jolle Ranskan keisari Napoleon antautui 15. heinäkuuta 1815. == Lähteet == Luokka:Brittiläiset amiraalit Luokka:Vuonna 1777 syntyneet Luokka:Vuonna 1839 kuolleet
Kauhun kiskot

Kauhun kiskot (Terror Train) on Roger Spottiswooden ohjaama ja T.Y. Draken käsikirjoittama kanadalais-yhdysvaltalainen kauhuelokuva vuodelta 1980. Elokuvan pääosissa näyttelevät Jamie Lee Curtis ja Ben Johnson. Elokuva on ohjaaja Roger Spottiswooden debyyttiohjaus. ==Juoni== Oppilaskunta päättää järjestää kaikkien aikojen villeimmät yliopiston päättäjäisjuhlat junassa. Junan kiitäessä raiteilla kyydissään juhlivia opiskelijoita, on kyydissä myös kutsumaton vieras, jolle juhlat junassa ovat yhtä murhaa. == Näyttelijät == == Lähteet == ==Aiheesta muualla== * Kauhun kiskot Rotten Tomatoes-sivustolla Luokka:Yhdysvaltalaiset kauhuelokuvat Luokka:Vuoden 1980 yhdysvaltalaiset elokuvat Luokka:Vuoden 1980 kanadalaiset elokuvat Luokka:Kanadalaiset kauhuelokuvat
Toni Basil

Toni Basil (oik. Antonia Christina Basilotta, s. 22. syyskuuta 1943) on yhdysvaltalainen laulaja-lauluntekijä, näyttelijä, elokuvantekijä, elokuvaohjaaja, koreografi ja tanssija. Hänet tunnetaan parhaiten miljoonia myyneestä hittikappaleestaan ”Mickey” vuodelta 1982. Se sijoittui muun muassa Billboard Hot 100 -listan sijalle 1. ==Diskografia== ===Studioalbumit=== *Word of Mouth (1981) *Toni Basil (1983) === Singlet === * Breakaway / I'm 28 (1966) * Mickey (1982) * Nobody (1982) * Time After Time / You Gotta Proplem (1982) * Shoppin' from A to Z (1983) * Street Beat (1983) * Suspense (1984) * Do You Wanna Dance (1984) ==Filmografia== * Pyjama party (1964) * Pop! Pop! Pop! (1964) * Village of the Giants (1965) * Breakaway (lyhytelokuva) (1966) * Head (1968) * Sweet Charity (1969) * Easy Rider – matkalla (1969) * Myra – herkkua helmoissa (1970) * Rajut kuviot (1970) * The Last Movie (1971) * Greaser’s Palace (1972) * Citizen Soldier (1976) * Won Ton Ton, the Dog Who Saved Hollywood (1976) * Muori, Hinkki & Speedy (1976) * Angel 3 – paluu enkelten laaksoon (1988) * Slaughterhouse Rock (1988) * Rockula (1990) * Pacific Palisades (1990) * Tulileikki (1990) * Eating (1990) * Once Upon a Time in Hollywood (2019) ==Lähteet== ==Aiheesta muualla== Luokka:Elävät henkilöt Luokka:Vuonna 1943 syntyneet Luokka:Yhdysvaltalaiset koreografit Luokka:Yhdysvaltalaiset laulaja-lauluntekijät Luokka:Yhdysvaltalaiset laulajat Luokka:Yhdysvaltalaiset muusikot Luokka:Yhdysvaltalaiset näyttelijät Luokka:Yhdysvaltalaiset poplaulajat Luokka:Yhdysvaltalaiset rocklaulajat
Wrecking

Wrecking voi viitata seuraaviin artikkeleihin * The Wrecking Crew Los Angelesissa Yhdysvalloissa toiminut studiomuusikoiden ryhmä * Wrecking Crew Vuonna 1985 julkaistu konsolipeli * Wrecking Ball (Miley Cyrusin kappale) * Wrecking Ball (Bruce Springsteenin albumi) Luokka:Täsmennyssivut
Kuntiot

Kuntiot (Gratiola) on ratamokasvien (Plantaginaceae) heimoon kuuluva kasvisuku. Sukuun kuuluu ainakin noin 30 lajia. Näiden lisäksi sukuun on kuvattu suunnilleen saman verran muitakin lajeja, mutta niiden taksonominen asema on toistaiseksi epäselvä. == Lajeja == * Gratiola aurea * Gratiola brevifolia * Gratiola japonica * Gratiola nana * Gratiola neglecta – lännenkuntio eli kuntio * Gratiola officinalis – rohtokuntio * Gratiola peruviana * Gratiola virginiana == Lähteet == == Aiheesta muualla == * Finto: Kassu – Kasvien suomenkieliset nimet: Gratiola * Suomen Lajitietokeskus: Kuntiot – Gratiola Luokka:Ratamokasvit
Luettelo säteenseurantaohjelmistoista

Tämä on luettelo säteenseurantaohjelmistoista. Luettelo sisältää vain osan huomattavista ohjelmistoista. Ohjelma Lisenssi Alusta(t) Alusta(t) Alusta(t) Alusta(t) Ohjelma Lisenssi Windows OS X Linux Muut 3Delight kaupallinen Kyllä Kyllä Kyllä Ei Amiga Reflections kaupallinen Ei Ei Ei Art of Illusion GPL Kyllä Kyllä Kyllä Ei Autodesk 3ds max kaupallinen Kyllä Ei Ei Ei Autodesk Maya kaupallinen Kyllä Kyllä Kyllä Ei Autodesk Softimage kaupallinen Kyllä Ei Kyllä Ei Anim8or Freeware Kyllä Ei Ei Ei ASAP kaupallinen Kyllä Ei Ei Ei Blender GPL Kyllä Kyllä Kyllä Ei Brazil r/s kaupallinen Kyllä Ei Ei Ei BRL-CAD BSD, LGPL Kyllä Kyllä Kyllä Ei Bryce kaupallinen Kyllä Kyllä Ei Ei Carrara kaupallinen Kyllä Kyllä Ei Ei Cheetah3D kaupallinen Ei Kyllä Ei Ei Cinema 4D kaupallinen Kyllä Kyllä Ei form•Z RenderZone Plus kaupallinen Kyllä Kyllä Ei Ei FRED kaupallinen Kyllä Ei Ei Ei Gelato Freeware Kyllä Ei Kyllä Ei Holomatix Rendition kaupallinen Kyllä Kyllä Kyllä Ei Houdini kaupallinen Kyllä Kyllä Kyllä Ei Imagine 3D kaupallinen Kyllä Ei Ei Indigo Renderer kaupallinen Kyllä Kyllä Kyllä Ei Kerkythea Freeware Kyllä Kyllä Kyllä Ei LightWave 3D kaupallinen Kyllä Kyllä Ei LuxRender GPLv3 Kyllä Kyllä Kyllä Ei Manta Interactive Ray Tracer MIT Ei Kyllä Kyllä Ei Maxwell Render kaupallinen Kyllä Kyllä Kyllä Ei McXtrace GPL Kyllä Kyllä Kyllä Ei Mental ray kaupallinen Kyllä Kyllä Kyllä Ei Mitsuba GPLv3 Kyllä Kyllä Kyllä Ei MODO kaupallinen Kyllä Kyllä Ei Ei Octane Render kaupallinen Kyllä Kyllä Kyllä Ei OptiX kaupallinen Kyllä Kyllä Kyllä Ei Owlethttp://boxshot.com/owlet kaupallinen Kyllä Kyllä Ei Ei Photopia Optical Design Software kaupallinen Kyllä Ei Ei Ei Picogen GPLv3 Kyllä Ei Kyllä Ei Pixie GPL Kyllä Kyllä Kyllä Ei PhotoRealistic RenderMan kaupallinen Kyllä Kyllä Kyllä Ei POV-Ray AGPLv3 Kyllä Kyllä Kyllä Ei Rayshade pre-gpl open source, gpl-like Kyllä Kyllä Kyllä Kyllä Radiance BSD Kyllä Kyllä Kyllä Ei Realsoft 3D kaupallinen Kyllä Kyllä Kyllä Amiga, IRIX Shade kaupallinen Kyllä Kyllä Ei Ei Sunflow MIT Kyllä Kyllä Kyllä Ei SPEOS kaupallinen Kyllä Kyllä Kyllä Ei Tachyon GPL Ei Kyllä Kyllä Ei Terragen kaupallinen Kyllä Kyllä Ei Ei TracePro kaupallinen Kyllä Ei Ei Ei TurboSilver kaupallinen Ei Ei Ei V-Ray kaupallinen Kyllä Kyllä Kyllä Ei VirtualLab Fusion kaupallinen Kyllä Ei Ei Ei Visionaray MIT Kyllä Kyllä Kyllä Ei Vue kaupallinen Kyllä Kyllä Ei Ei YafaRay LGPL Kyllä Kyllä Kyllä Ei Zemax kaupallinen Kyllä Ei Ei Ei == Katso myös == * OpenRL ==Lähteet== Luokka:Säteenseurantaohjelmat Luokka:Luettelot ohjelmistoista
Vaasan vanha hautausmaa

Vaasan vanha hautausmaa on vuonna 1864 perustettu hautausmaa Vaasassa. Vanhaa hautausmaata on kutsuttu myös Almanniemeksi (Almaudd) ensimmäisen sinne haudatun vainajan mukaan. Sen on suunnitellut kaupungininsinööri A.F. Berger. == Lähteet == == Aiheesta muualla == *Vaasan vanha hautausmaa; Museovirasto Luokka:Vaasan rakennukset ja rakennelmat Luokka:Suomen hautausmaat Luokka:Vöyrinkaupunki
Juhana Horjumaton

Juhana Horjumaton (; 30. kesäkuuta 1468 Meissen – 16. elokuuta 1532 Schweinitz, lähellä Wittenbergiä)John Encyclopædia Britannica Online Academic Edition. Viitattu 26.9.2017. oli Saksin vaaliruhtinas vuosina 1525–1532. Hän oli veljensä Fredrik Viisaan tavoin Martti Lutherin ja luterilaisen uskonpuhdistuksen tärkeä varhainen suojelija. Juhana oli Saksin vaaliruhtinas Ernstin neljäs poika. Isänsä kuoltua vuonna 1486 hän toimi vanhemman veljensä Fredrikin kanssahallitsijana ja peri vaaliruhtinaan arvon, kun Fredrik kuoli vuonna 1525 lapsettomana. Juhana oli jo tätä ennen omaksunut luterilaisuuden ja ryhtyi nopeasti kokoamaan Saksan luterilaisten ruhtinaiden liittoa, joka kykenisi vastustamaan katolisen kirkon ja keisari Kaarle V:n vastatoimia. Ensi töikseen hän muodosti Hessenin maakreivi Filip Jalomielisen kanssa niin sanotun Gothan liiton ja vuonna 1526 he muodostivat yhdessä muiden Pohjois- Saksan ruhtinaiden kanssa Torgaun liiton.Nordisk familjebok (1910), s. 7–8 Runeberg.org. Viitattu 26.9.2017. Juhana antoi myös Lutherin suunnitella valtakuntaansa uuden kirkkojärjestyksen. Juhana esiintyi luterilaisten ruhtinaiden johtajana vuoden 1526 Speyerin valtiopäivillä ja onnistui taivuttelemaan keisarin eräisiin myönnytyksiin. Kun kyseiset myönnytykset peruutettiin vuoden 1529 toisilla Speyerin valtiopäivillä, Juhana oli yksi protestikirjeen allekirjoittajista ja siten yksi ”ensimmäisistä protestanteista”. Hän allekirjoitti myös vuoden 1530 Augsburgin tunnustuksen ja oli vuonna 1531 yhdessä Filip Jalomielisen kanssa Schmalkaldenin liiton pääperustaja. Hieman ennen kuolemaansa Juhana hyväksyi vuoden 1532 Nürnbergin valtiopäivillä uskonrauhan keisarin kanssa. Juhana Horjumattoman ensimmäinen puoliso oli Mecklenburgin Sofia, joka kuoli vuonna 1503 kolmen vuoden avioliiton jälkeen. Heidän ainoa lapsensa Juhana Fredrik seurasi isäänsä valtaistuimelle.Thomas Klein: Johann der Beständige Neue Deutsche Biographie (1974), Deutsche Biographie. Viitattu 264.9.2017. Juhanan toinen puoliso oli Anhaltin Margareeta. ==Lähteet== ==Aiheesta muualla== Luokka:Saksin vaaliruhtinaat Luokka:Vuonna 1468 syntyneet Luokka:Vuonna 1532 kuolleet
Henrik Hurskas

Henrik Hurskas (; 16. maaliskuuta 1473 Dresden – 18. elokuuta 1541 Dresden)Elisabeth Werl: Heinrich der Fromme Neue Deutsche Biographie (1969), Deutsche Biographie. Viitattu 264.9.2017. oli Saksin herttua (joskus käytetty hallitsijanimeä Henrik IV) ja Meissenin rajakreivi (nimellä Henrik V) vuosina 1539–1541. Hän levitti lyhyenä hallitsijakautenaan luterilaisen uskonpuhdistuksen Saksi-Meisseniin. Henrik Hurskas oli Saksin herttua Albrekt Rohkean poika ja herttua Yrjö Parrakkaan nuorempi veli. Henrik peri isältään Friisinmaan käskynhaltijuuden, jonka hän kuitenkin vaihtoi vuonna 1505 veljensä kanssa Freibergiin ja Wolkensteiniin. Hän perusti vuonna 1521 mailleen Marienbergin kaupungin. Henrik kääntyi 1530-luvulla luterilaiseksi siitä huolimatta, että hänen veljensä Yrjö oli yksi Martti Lutherin johtavia vastustajia Pohjois-Saksassa. Yrjö ei kuitenkaan voinut estää Henrikiä tulemasta seuraajakseen vuonna 1539. Valtaan tultuaan Henrik pani välittömästi toimeen uskonpuhdistuksen, minkä seurauksena hän ajautui kiistoihin katolisten piispojen kanssa. Henrikin puoliso oli Mecklenburgin Katariina. Heidän poikansa Morits seurasi Henrikiä herttuana tämän kuoltua. Sekä Morits että Henrikin nuorempi poika August kohosivat myöhemmin Saksin vaaliruhtinaiksi. ==Lähteet== ==Aiheesta muualla== Luokka:Saksin hallitsijat Luokka:Herttuat Luokka:Vuonna 1473 syntyneet Luokka:Vuonna 1541 kuolleet
Juhana Fredrik

Juhana Fredrik Jalomielinen (; 30. kesäkuuta 1503 Torgau – 3. maaliskuuta 1554 Weimar)John Frederick Encyclopædia Britannica Online Academic Edition. Viitattu 27.9.2017. oli Saksin vaaliruhtinas vuosina 1532–1547 ja sen jälkeen tynkä-Saksin herttua kuolemaansa asti. Hän oli viimeinen Wettinin hallitsijasuvun ernestiläisen sukuhaaran edustaja Saksin vaaliruhtinaana. Juhana Fredrik oli luterilaisen uskonpuhdistuksen innokas puolustaja, joka menetti tappiollisessa Schmalkaldenin sodassa vaaliruhtinaan arvonsa ja pääosan valtakunnastaan Wettinien albertilaiselle haaralle. Juhana Fredrik oli vaaliruhtinas Juhana Horjumattoman vanhempi poika, joka tuli isänsä seuraajaksi vuonna 1532. Hän käytännössä peri isältään myös aseman Saksan luterilaisten ruhtinaiden edellisvuonna muodostaman puolustusliiton eli Schmalkaldenin liiton johtajana.Nordisk familjebok (1910), s. 8 Runeberg.org. Viitattu 27.9.2017. Juhana Fredrik uskoi aluksi, että protestanttisten valtioiden ja keisari Kaarle V:n välillä voitaisiin säilyttää rauha. Hänen päätöksensä sekaantua Naumburgin piispanvaaliin korvaamalla valittu katolinen piispa protestanttisella kuitenkin provosoi keisaria. Välit kiristyivät entisestään, kun Juhana Fredrik ja Hessenin maakreivi Filip Jalomielinen vuonna 1542 karkottivat katolisen Braunschweig-Wolfenbüttelin herttua Henrik II:n mailtaan. Juhana Fredrik myös vieroitti serkkunsa, luterilaiseksi kääntyneen Saksin herttua Moritsin vallatessaan tämän perintömailla sijainneen Wurzenin kaupungin. Kun Schmalkaldenin sodaksi kutsuttu uskonsota keisarillisia joukkoja vastaan vuonna 1546 puhkesi, Juhana Fredrik sai tuekseen vain osan Pohjois-Saksan protestanttisista ruhtinaskunnista. Kun hän lähetti joukkonsa Tonavalle kohtaamaan keisarin armeijan, Moritsin armeija hyökkäsi suojattomaksi jääneeseen vaaliruhtinaskuntaan. Liittoutuneet Kaarle V ja Morits löivät lopulta Juhana Fredrikin 24. huhtikuuta 1547 ratkaisevassa Mühlbergin taistelussa, jonka päätteeksi hän jäi haavoittuneena vihollistensa vangiksi. Juhana Fredrik tuomittiin 10. toukokuuta 1547 kapinallisena kuolemaan, mutta keisari armahti hänet sen jälkeen kun hän oli 19. toukokuuta luovuttanut vaaliruhtinaan arvonsa ja pääosan valtakunnastaan Moritsille. Hän sai pitää vain osan Thüringenistä ja Saksin herttuan arvon. Juhana Fredrikiä pidettiin vankina vuoteen 1552, jolloin hänet vapautettiin Moritsin ajauduttua vuorostaan sotaan keisaria vastaan. Juhana Fredrikin kuoltua hänen edustamansa Wettinien ernestiläinen haara jäi hallitsemaan osaa Saksista, joka jakautui kuitenkin lukuisiksi pieniksi herttuakunniksi. Hänen kolme poikaansa olivat Saksin herttuat Juhana Fredrik II ja Juhana Fredrik III sekä Saksi-Weimarin herttua Juhana VilhelmThomas Klein: Johann Friedrich (I.) der Großmütige Neue Deutsche Biographie (1974), Deutsche Biographie. Viitattu 26.9.2017.. ==Lähteet== ==Aiheesta muualla== Luokka:Saksin vaaliruhtinaat Luokka:Vuonna 1503 syntyneet Luokka:Vuonna 1554 kuolleet
Kaoma

Kaoma on ranskalais-brasilialainen popyhtye, joka koostuu Touré Kunda -yhtyeen entisistä jäsenistä: basistista Chyco Drusta, kitaristi Jacky Arcontesta, tuottajasta ja kosketinsoittajasta Jean-Claude Bonaventuresta, rumpalista ja lyömäsoittajasta Michel Abihssira, laulaja Faniasta, laulaja Loalwa Brazista sekä tanssijaduosta Chico et Robertasta. Chyco Dru on Martiniquesta, Jacky Arconte Gaudeloupesta ja Loalwa Braz Brasiliasta. Yhtye on parhaiten tunnettu vuoden 1989 hittikappaleestaan ”Lambada”, josta tuli saman vuoden parhaiten myynyt single maailmanlaajuisesti. ==Diskografia== ===Studioalbumit=== *Worldbeat (1989) *Tribal-Pursuit (1991) *A La Media Noche (1998) === Singlet === * ”Lambada” (1989) * ”Dançando Lambada” (1989) * ”Lambamor” (1990) * ”Mélodie d’Amour” (1990) * ”Donna con Te” (1990) * ”Jambé Finète (Grillé) [Remix]” (1990) * ”Dança Tago-Mago” (1991) * ”Mamãe Afrika” (1991) * ”Moco do Dende” (1992) * ”A la Media Noche [Remix]” (1998) * ”Banto” (1999) * ”Lambada 3000” (2009) ==Lähteet== Luokka:Brasilialaiset popyhtyeet Luokka:Ranskalaiset popyhtyeet
Klassikern

Klassikern () on kahden helsinkiläisen urheiluseuran, HIFK:n ja Kiffenin, kohtaamisista käytettävä nimitys. Seurat ovat kilpailleet vastakkain esimerkiksi jalkapallossa, jääpallossa, käsipallossa, jääkiekossa ja yleisurheilussa. == Tausta == Aikoinaan seurojen kilpailullisten välien taustalla olivat aatteet. Vaikka molemmat olivat porvarillisia suomenruotsalaisia seuroja, HIFK oli keski- ja yläluokan joukkue, kun taas Kiffen suuntautui hieman enemmän työväestön suuntaan ja otti HIFK:ta aktiivisemmin mukaan myös suomenkielisiä henkilöitä. Riidat seurojen välillä olivat yleisiä, ja niitä kiristivät pelaajien siirtymiset kilpailijan riveihin. Esimerkiksi vuonna 1928 seurojen välit olivat katketa, kun HIFK:n aitajuoksija Bengt Sjöstedt vaihtoi edustamansa seuran HIFK:sta Kiffeniin. == Kohtaamiset urheilussa == HIFK on voittanut seitsemän ja Kiffen neljä jalkapallon Suomen mestaruutta. Keskinäiset ottelut olivat usein samankaltaisia poliittisten kiistojen värittämiä, kuten Espanjassa Real Madridin ja FC Barcelonan tai Ranskassa Olympique de Marseillen ja PSG:n vastaavat. Vuoteen 2015 mennessä HIFK:n ja Kiffenin jalkapallojoukkueet olivat kohdanneet eri sarjatasoilla 60 kertaa. Jääkiekossa HIFK on voittanut Suomen- mestaruuden seitsemästi, kun taas Kiffenin suuruuden aikaa olivat 1930- ja 40-luvut, jolloin se voitti kolme mestaruutta, kaksi hopeaa ja kaksi pronssia. Sittemmin Kiffenin jääkiekkojaosto on lakkautettu. 1920-luvulta 1930-luvun puoliväliin molemmat helsinkiläisseurat taistelivat tasaväkisesti kahta viipurilaista jääpallojoukkuetta vastaan. Kiffen saavutti tuolloin kolme hopeaa, mutta jääkiekon tavoin myös sen jääpallojaosto on lakkautettu. HIFK sen sijaan on jatkanut jääpallon pelaamista ja voittanut 17 mestaruutta. == Katso myös == * Stadin derby == Lähteet == Luokka:Jalkapallon derby-ottelut Luokka:Helsingin urheilutapahtumat Luokka:HIFK
Savitaipaleen taistelu

Savitaipaleen taistelu voi viitata seuraaviin taisteluihin: *Partakosken- Kärnäkosken taistelut, Kustaa III:n sodan taisteluja huhtikuussa 1790 *Savitaipaleen taistelu (1790), Kustaa III:n sodan taistelu kesäkuussa 1790 *Savitaipaleen taistelut (1918), Suomen sisällissodan taisteluja vuonna 1918
King Cobra (vuoden 2016 elokuva)

King Cobra on Justin Kellyn käsikirjoittama ja ohjaama yhdysvaltalainen elokuva vuodelta 2016. Se perustuu homopornonäyttelijä Brent Corriganin uran varhaisvaiheisiin, tämän tuottajan Bryan Kocisin murhaan ja aiheesta tehtyyn kirjaan Cobra Killer. Corrigania näyttelee Garrett Clayton ja Kocisin pohjalta kirjoitettua Stephen-nimistä tuottajaa Christian Slater. == Juoni == Elokuvan juoni perustuu tositapahtumiin, ja tarina kerrotaan Kocisin tähtinäyttelijän ja entisen poikaystävän Brent Corriganin näkökulmasta. Tosielämän tapahtumissa lääketieteellisenä kuvaajana työttömäksi jäänyt Bryan Kocis perusti vuonna 2001 niin sanottua ”twink”-homopornoa tekevän tuotantoyhtiön, jonka päähenkilöt olivat alaikäisen näköisiä nuorukaisia ja videot kuvattiin ”bareback”-tyyliin eli ilman kondomia. Menestyvän yhtiön suurimmaksi tähdeksi nousi nuori Brent Corrigan, joka parin vuoden jälkeen paljasti medialle olleensa ensimmäisten videoiden aikaan vasta 17-vuotias eli alaikäinen näyttelemään pornoelokuvissa. Tuottaja-ohjaaja Kocis joutuu asiasta hankaluuksiin. Vuonna 2017 Kocisin surmaavat yllättäen kaksi kilpailevaa homopornon tuottajaa Joe Kerekes ja Harlow Cuadra, motiivinaan vapauttaa näin Corrigan sopimuksesta, jotta tämä voisi työskennellä heille. Tekijät tuomittiin elinkautisiin vankeustuomioihin ilman armahdusmahdollisuutta. == Rooleissa == == Vastaanotto == King Cobra sai maailmanensi-iltansa huhtikuussa 2016 Tribecan elokuvajuhlilla New Yorkissa, ja teatterikierros alkoi Yhdysvalloissa 21. lokakuuta 2016. Rotten Tomatoes -sivuston mukaan 43 prosenttia 35 kriitikosta antoi elokuvalle myönteisen arvion, keskiarvon ollessa 5,3/10. Metacriticin 19 arvosteluun perustuva keskiarvo on 48/100. Kriitikot luonnehtivat elokuvaa muun muassa hyvien näyttelijöiden ”kivenkovaksi mustaksi komediaksi” ja potentiaaliseksi hitiksi muidenkin kuin sukupuolivähemmistöjen edustajien keskuudessa. Penseämmät kriitikot kuvailivat King Cobraa sieluttomaksi ja huonosti rytmitetyksi. == Lähteet == == Aiheesta muualla == * Luokka:Yhdysvaltalaiset independent-elokuvat Luokka:Homoseksuaalisuus taiteessa Luokka:Yhdysvaltalaiset rikoselokuvat Luokka:Vuoden 2016 yhdysvaltalaiset elokuvat Luokka:Tositapahtumiin perustuvat elokuvat Luokka:Elokuvat seksuaali- ja sukupuolivähemmistöistä
Metsä-Sairila

Metsä-Sairila on Mikkelin 81. kaupunginosa. Muun muassa Metsä-Sairilan jätekeskus, Tornimäen hiihtokeskus ja maakunnallisesti merkittävä Konijärven luonnonsuojelualue sijaitsevat kaupunginosassa. Jätekeskuksen ja rakenteilla olevan Mikkelin uuden vedenpuhdistamon yhteyteen on suunniteltu laajaa ympäristöliiketoiminnan yritys-, tutkimus- ja tuotekehitysaluetta. Kaupunginosaan kokonaisuudessaan sijoittuu muun muassa Konijärvi. == Lähteet == Luokka:Mikkelin kaupunginosat
Annila

Annila on Mikkelin 29. kaupunginosa. Se sijaitsee linnuntietä noin kolme kilometriä Mikkelin keskustasta etelään. Kaupunginosassa sijaitsevat muun muassa Annilan kartano, Moision sairaala ja Moision koulu. Osa kaupunginosasta kuuluu valtakunnallisesti merkittävän rakennetun kulttuuriympäristön alueeseen (Porrassalmen historiallinen maisema). == Lähteet == ==Aiheesta muualla== *Porrassalmen historiallinen maisema (rky.fi) *
Savilahti (Mikkeli)

Savilahti (myös nimellä Mikkelin keskustaajama) on Mikkelin 1. kaupunginosa. Se on saanut nimensä samannimisen lahden mukaan. Mikkelin ydinkeskusta sijaitsee pääosin Savilahdessa ja sieltä löytyvät muun muassa Mikkelin tori (virallinen nimi Hallitustori), Kirkkopuisto, Mikkelin kaupungintalo, Mikkelin seutukirjasto, entinen Mikkelin lääninhallituksen talo ja virastokortteli, Mikkelin rautatieasema ja matkakeskus, Mikkelin satama, Kauppakeskus Akseli, Kauppakeskus Stella ja Mikkelin vankila. ==Kaupunginosan rakennuksia kuvina== Kuva:Train station in Mikkeli.jpg|Mikkelin rautatieasema. Kuva:Mikkelin kaupungintalo 1.JPG|Mikkelin kaupungintalo. Kuva:Mikkeli prison.jpg|Mikkelin vankila. == Lähteet == *
Maunuksela

Maunuksela on Mikkelin 2. kaupunginosa välittömästi keskustan pohjoispuolella. Maunukselassa sijaitsevat muun muassa Mikkelin keskussairaala, Naisvuoren vesitorni, Mikkelin Lyseon koulu ja Savilahden kivisakasti. ==Kuvia kaupunginosan rakennuksista== Kuva:Naisvuoren vesitorni 1.JPG|Naisvuoren vesitorni. Kuva:Mikkelin keskussairaala - pääsisäänkäynti- Porrassalmenkatu 35–37 - Maunuksela - Mikkeli.jpg|Mikkelin keskussairaalan pääsisäänkäynti. == Lähteet == *
Kaukola (Mikkeli)

Kaukola on Mikkelin 4. kaupunginosa välittömästi keskustan länsipuolella. Siellä sijaitsevat muun muassa Mikkelin tuomiokirkko, Mikkelin Pitäjänkirkko ja hautausmaa, Suur-Savon museo, Mikkelin taidemuseo, Mikkelin teatteri, Päämajakoulu ja Päämajamuseo sekä konserttitalo Mikaeli. Kaukolan naapurikaupunginosia ovat Savilahti idässä (ydinkeskusta), Nuijamies etelässä, Lehmuskylä lännessä ja Kalevankangas pohjoisessa. ==Kuvia kaupunginosan rakennuksista== Kuva:Mikkeli Cathedral 3.jpg|Mikkelin tuomiokirkko. Kuva:Suur-Savon museo - Otavankatu 11 - Kaukola - Mikkeli.jpg|Suur-Savon museo. Kuva:Mikkelin taidemuseo.JPG|Mikkelin taidemuseo. Kuva:Mikkeli Parish Church.jpg|Mikkelin Pitäjänkirkko ja hautausmaata. Kuva:Päämajakoulu rectilinear.jpg|Päämajakoulu ja -museo. == Lähteet == *
Nuijamies (Mikkeli)

Nuijamies on Mikkelin 5. kaupunginosa. Se sijaitsee heti Mikkelin ydinkeskustan lounaispuolella. Naapurikaupunginosia ovat Savilahti idässä (ydinkeskusta), Urpola etelässä, Kirjala lännessä ja Kaukola pohjoisessa. Nuijamiehessä sijaitsevat muun muassa Mikkelin urheilupuisto ja Hänninhaudan kenttä, vanha puukasarmialue ja Jalkaväkimuseo, ortodoksinen Pyhän ylienkeli Mikaelin kirkko, Etelä-Savon ELY-keskus sekä Kaakkois-Suomen ammattikorkeakoulun Mikkelin kampus. == Lähteet == *
Turvakriittinen järjestelmä

Turvakriittinen järjestelmä () on järjestelmä, jonka toiminta- tai suunnitteluvirhe voi johtaa henkilövaaraan. Koneturvallisuus (safety) eroaa määritelmällisesti muunlaisesta turvatekniikasta (security) ja vaatimukset näiden toteuttamiselle eroavat. Järjestelmä voi koostua sekä laitteistosta (hardware) että ohjelmistosta (software). Sulautetut järjestelmät ja teollisuusautomaatio ovat usein osana tämänlaista järjestelmää. Järjestelmän on havaittava myös itsensä toimintaan vaikuttavat vikatilanteet kuten sensorit ja anturit jotka antavat virheellistä signaalia tai ei lainkaan (ks. nolla- aktiivinen). Riskien arviointi on olennainen osa järjestelmän suunnittelua. Koneen vikaantumista voidaan arvioida vikapuuanalyysin avulla. Järjestelmä voi olla vikaturvallinen tai vikasietoinen järjestelmän luokittelun mukaan. Esimerkkejä ovat sydän-keuhkokone, Fly-by-wire järjestelmä ja lukkiutumattomat jarrut (ABS). == Vaatimustasot == IEC:n turvavaatimustasot () (SIL) ovat neliportainen asteikko yhdestä neljään, jossa SIL 4 on korkein ja vaativin taso. Tason nousu vaatii riskien vähentämisen moninkertaistamista. == Standardit == Standardeja turvakriittisen järjestelmän suunnitteluun ja toteutukseen: * DO-178B, DO-178C, ilmailu * ISO 26262, autoteollisuus * IEC 61508, kattomäärittely useille aloille ja kohteille * IEC 61513, ydinvoima * IEC 62304, lääketiede * IEC 62061, kone- ja laitteisto * IEC 62279, rautatieliikenne == Testaaminen == Järjestelmän testaaminen on olennainen osa järjestelmän kehitystä. IEC 61508 -standardin mukaan ohjelmistolle on tehtävä yksikkötestaaminen (). DO-178B vaatii formaalia todistetta ohjelmakoodin oikeellisuudesta ja kaikkien syötteiden ja tilojen huomioimisesta toteutuksen toiminnassa (ks. DO-333). Myös laiteohjelma () on huomioitava kehityksessä ja testaamisessa. == Katso myös == * Luotettavuustekniikka * Koneturvallisuus * MISRA C * Reaaliaikainen käyttöjärjestelmä == Lähteet == Luokka:Koneturvallisuus
Kapteenin tytär

Kapteenin tytär (Капитанская дочка) on venäläisen kirjailijan Aleksandr Puškinin historiallinen romaani. Se ilmestyi 1836 kirjallisuuslehti Sovremennikissä. Teoksesta on ilmestynyt neljä suomennosta. ==Julkaistut suomennokset== * Kapteenin tytär, suom. Juuso Mustonen. Kirjakauppa Oma, 1946. * Kapteenin tytär, suom. Siiri Hannikainen. Porvoo: WSOY, 1935. (Kymmenen markan romaaneja; 63.) – 2. p. WSOY, 1959. Riksin sarja ; 87. – 3. p. WSOY, 1975 Taskukirjasto; 154. Siniset. ISBN:951-0-06743-1 – 4. p. WSOY, 1975 Kirjallisuutta kouluille. ISBN 951-0-06959-0 * Kapteenin tytär. Leningrad: Kirja, 1935 * Kapteenin tytär. Petroskoi: Karjalais-suomalaisen SNT:n valtion kustannusliike, 1941 * Kapteenin tytär, suom. Samuli Suomalainen: Suomalaisen kirjallisuuden seura: W. Churberg, 1876. Uusi romani-jakso 2 vuosikerta, 4. – 2. korj. p. Helsinki: G. W. Edlund, 1910 – 3. korjattu p. Karisto, 1922. – 4. korjattu p. Karisto, 1949. Kariston klassillinen kirjasto; 60. – 5. p. Karisto, 1990. ISBN 951-23-2902-6 * Kapteenin tytär sekä Laukaus, Aatelisneiti talonpoikaistyttönä, Postimestari ja hänen tyttärensä, Hautaustoimitsija & Dubrovskij, (Suom. Samuli Suomalainen, Juho Ahava, V. Hämeen-Anttila & Terttu Elo); Tämä suomennos sisältää alkuperäiskertomukset lyhentämättöminä; Kuvitus: Marek Rudnicki. Hki: Ex libris: 1971 ==Aiheesta muualla== * Anna Levenberg, Uusi käännös, miksi sitä tarvitaan? Puškinin Kapteenin tytär ja sen neljä suomennosta, Pro gradu, Tampereen yliopisto 2016 Luokka:Venäläiset romaanit Luokka:Vuoden 1836 kirjat
Kenkäveronniemi

Kenkäveronniemi on Mikkelin 16. kaupunginosa. Se rajoittuu idässä Saimaan Ukonveden Savilahteen. Naapurikaupunginosia ovat Urpola (lännessä), Savilahti (luoteessa), Lähemäki (koillisessa), Tuppurala (idässä) ja Pursiala (etelässä). Kaupunginosassa sijaitsee muun muassa Kenkäveronniemen pappila kahviloineen ja 2020-luvulla purettavaksi suunniteltu Kenkäveronniemen jätevedenpuhdistamo. Nuijasodan Suur-Savon taistelu käytiin täällä vuonna 1597. == Lähteet == Luokka:Mikkelin kaupunginosat
The New Addams Family

The New Addams Family (Suomessa esitetty myös nimellä Addams Family) on yhdysvaltalais-kanadalainen televisiosarja. Sarjaa esitti Kanadassa YTV- televisiokanava ja Yhdysvalloissa Fox Family vuosina 1998–1999. Suomessa sarjaa on esittänyt Nelonen. Sarja on 1990-luvun päivitetty versio alkuperäisestä, 1960-luvun The Addams Family -televisiosarjasta. Addams Family – Sukukokous -elokuvassa (1998) Wednesdayn roolia esittänyt Nicole Fugure näyttelee myös sarjassa perheen tytärtä Wednesday Addamsia. == Näyttelijät == == Lähteet == == Aiheesta muualla == * The New Addams Family TV.com-sivustolla Luokka:1990-luvun yhdysvaltalaiset nuorten tilannekomediat Luokka:The Addams Family Luokka:Sarjakuviin perustuvat televisiosarjat Luokka:Kanadalaiset komediasarjat Luokka:YTV:n televisio-ohjelmat Luokka:Freeformin televisio- ohjelmat